[pic] | KOMISIJA EVROPSKIH SKUPNOSTI |

Bruselj, 28.8.2006

COM(2006) 467 konč.

2004/0153 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju Sklepa Evropskega parlamenta in Sveta o ustanovitvi akcijskega programa na področju vseživljenjskega učenja

2004/0153 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju Sklepa Evropskega parlamenta in Sveta o ustanovitvi akcijskega programa na področju vseživljenjskega učenja

1. OZADJE

Datum predložitve predloga EP in Svetu (dokument COM(2004)474 konč.): | 14. julij 2004 |

Datum mnenja Evropskega ekonomsko-socialnega odbora: | 10. februar 2005 |

Datum mnenja Odbora regij: | 23. februar 2005 |

Datum mnenja Evropskega parlamenta, prva obravnava: | 25. oktober 2005 |

Datum spremenjenega predloga Komisije (dokument COM(2006)236 konč.): | 24. maj 2006 |

Datum političnega sporazuma v Svetu: | 27. junij 2006 |

Datum sprejetja skupnega stališča: | 24. julij 2006 |

2. CILJ PREDLOGA KOMISIJE

2.1. S predlogom, ki temelji na členih 149 in 150 Pogodbe, naj bi se ustanovil nov celostni program vseživljenjskega učenja 2007–2013, ki bi nadomestil obstoječe programe Socrates, Leonardo da Vinci, eLearning in sorodne programe, ki se iztečejo konec leta 2006.

2.2. Program vseživljenjskega učenja bo zajemal štiri posebne programe: program Comenius za dejavnosti splošnega izobraževanja v šolah do vključno višje srednješolske ravni; program Erasmus za izobraževanje in dejavnosti nadaljevalnega usposabljanja na visokošolski ravni; program Leonardo da Vinci za vse druge oblike poklicnega izobraževanja in usposabljanja ter program Grundtvig za izobraževanje odraslih. Poleg tega predlog predvideva „transverzalni“ program, ki bi vključeval štiri ključne dejavnosti in s tem zajel zgoraj navedena vprašanja politike ter opredelil posebne določbe za učenje jezikov in dejavnosti, povezane z informacijsko komunikacijsko tehnologijo, ki jih posebni programi ne zajemajo; zajemal bi tudi bolj obsežne dejavnosti razširjanja ter program Jean Monnet, ki je namenjen podpori dejavnostim v zvezi z evropsko integracijo in evropskimi institucijami ter združenji na področju izobraževanja in usposabljanja.

2.3. Predlog obravnava pomembne potrebe v zvezi s posodobitvijo in prilagoditvijo sistemov izobraževanja in usposabljanja držav članic, zlasti v smislu uresničevanja strateških lizbonskih ciljev, in prinaša posameznim državljanom, ki so udeleženi v dejavnostih mobilnosti in drugih dejavnostih sodelovanja, neposredno evropsko dodano vrednost.

3. PRIPOMBE GLEDE SKUPNEGA STALIŠČA

3.1 Svet je 24. julija 2006 soglasno sprejel skupno stališče. Komisija lahko besedilo podpre, saj lahko velja za primerno kompromisno rešitev, ki večinoma temelji na spremenjenem predlogu Komisije.

3.2 V zvezi s spremenjenim predlogom Komisije sta bili po predhodnem soglasju Parlamenta skupnemu stališču dodani dve pomembni vsebinski spremembi:

a) povratek k izvornemu predlogu Komisije kar zadeva upravljanje večstranskih projektov v okviru podprogramov Comenius, Erasmus, Leonardo da Vinci in Grundtvig;

b) na seznam ustanov, ki lahko prejmejo dotacije za poslovanje brez prijave na razpis za zbiranje predlogov, se doda Mednarodni center za evropsko usposabljanje (CIFE) v Nici.

Prva sprememba le obnovi besedilo iz izvornega predloga Komisije, zato dodatno pojasnilo ni potrebno. Glede druge spremembe pa je Komisija v plenarni razpravi Parlamenta 24. oktobra izjavila, da ne bo nasprotovala dogovoru med Parlamentom in Svetom o ustanovah, ki se določijo v členu 37 tega sklepa. Zato Komisija sprejme vključitev CIFE.

3.3 Komisija ugotavlja, da finančnemu okviru v višini 6 200 milijonov EUR v cenah iz leta 2004, omenjenemu v skupnem stališču (člen 14), ustreza 6 970 milijonov EUR v trenutnih cenah.

4. SKLEPNA UGOTOVITEV

4.1 Komisija meni, da je skupno stališče, ki ga je Svet soglasno sprejel 24. julija 2006, ustrezno. Opominja, da je predsednik Odbora za kulturo in izobraževanje Evropskega parlamenta v pismu predsedstvu Sveta navedel, da bo v primeru sprejetja skupnega stališča kot takega Odboru priporočil, naj med drugo obravnavo odobri skupno stališče. Zato Komisija lahko podpre skupno stališče, ki je izraz sporazuma, doseženega med tremi institucijami.